kampus – praag.co.za — 20 jaar jonk!
Rassepolarisasie op UV-kampus
Die groot ontplooiing van polisielede asook private sekuriteitswagte op die Bloemfontein-kampus van die Universiteit van die Vrystaat, volg nadat chaos verlede week daar uitgebreek het.
‘n Polisiehelikopter het Dinsdag die situasie gemonitor.
Swart studente het ‘n rasseoorlog teen wittes verklaar … Lees verder
Skrywer praagGepubliseer op 2 Maart 2016 2 Maart 2016 Kategorieë Nuus, Suider-AfrikaSleutelwoord Bloemfontein, kampus, rassepolarisasie, UV4 Kommentare op Rassepolarisasie op UV-kampus
Kovsies moet kampuskleuterskool sluit
Die private kleuterskool op die Universiteit van die Vrystaat se Bloemfontein-kampus, Tiny Professors, gaan volgende maand sy deure sluit.
Dit kom nadat die skool vroeër die maand ‘n brief, wat in OFM-nuus se besit is, aan ouers gestuur het waarin … Lees verder
Skrywer praagGepubliseer op 19 Mei 2015 Kategorieë Nuus, Suider-AfrikaSleutelwoord kampus, kleuterskool, Kovsies, swak versorging, UV3 Kommentare op Kovsies moet kampuskleuterskool sluit Bybelskool » Psalms vir die lewe
Written by Chris van Wyk. Posted in Psalms, Psalms 42-72
Aansluitend hierby, is dit duidelik dat die Psalms geskryf en versamel is as belangrike instrument van onderrig. Die Psalms wys op onoortreflike wyse hoe geloof in God werk in die praktyk van die lewe, sowel as in die praktyk van die gemeenskap van gelowiges. En die wonder daarvan is dat dit nie ’n steriele teologiese handboek met ’n katalogus van beskrywings oor God en die lewe is nie, maar ’n bundel roerende gesprekke met God oor die lewe in al sy veelkleurige gestaltes.
Een van die belangrikste lewenslesse wat die Psalms ons dus leer, is dat ons gesprek met God nooit losgemaak kán of hóéf te word van ons lewensomstandighede nie.
Wanneer dit goed gaan, is daar dankbaarheid en standvastigheid en kleur dit ons gesprek met God – uitgedruk in lofpsalms.
Wanneer ons gekonfronteer word met die donkerte in onsself en in die lewe, is daar worsteling en weerstand en kleur dit ook ons gesprek met God – uitgedruk in klaagpsalms.
Nog dieper as dit, die Psalms leer ons dat dit nie net ons persoonlike ervarings is wat deel is van ons gesprek met God nie, maar ook die verskeidenheid van ervarings in die wyer gemeenskap. Ons gesprek met God word, trouens móét onontwykbaar gekleur word, deur ons ervarings – goed of sleg – binne die geloofsgemeenskap sowel as in die publieke gemeenskap.
Dit beteken dan ook dat die Psalms ons leer dat die angs oor en opstand teen ’n gebrek aan geregtigheid en billikheid in die wyer gemeenskap telkens ingetrek móét en kán word in ons gesprek en worsteling met God in die verwagting dat Hy sal optree en verandering bring.
Dit sluit natuurlik onmiddellik ook in dat ons self bereid en beskikbaar sal wees om deel van dié verandering te word. Soos Brueggemann sê:
“communion with God cannot be celebrated without attention to the nature of the community, both among human persons and with God … Indeed, it is through the question of justice that communion is mediated.” (The Message of the Psalms, 1984:169).
Dit is immers wat Jesus ook in die Bergrede illustreer deur ons te waarsku dat ons nie kan dink om met God in gemeenskap te kan tree – met ‘n offer by die altaar – sonder om eers jouself te versoen met jou medegelowige wat iets teen jou het nie (Matt. 5:23-24). Gemeenskap en geregtigheid gaan saam … altyd!
Om die Psalms op dié manier te lees, laat hulle ’n omvattende lewe vir ons kry. Dit gee lewe aan ons gesprek met God. Dit laat ons gebed verander van ‘n abstrakte teoretiese gepraat na ’n praktiese persoonlike gesprek wat volledig gevoed word uit ons werklike ervarings in die lewe, die positiewe en die negatiewe ervarings daarvan. En dit geld nie net ons eie ervarings nie, maar veral ook die ervarings van almal rondom ons. Dan bring dit presies die verandering te weeg wat ons ten diepste begeer.
Psalms 42-72 – Bedaar en erken dat Ek God is